Kristina Bille har brækket en lille-tå.  Tåen brækkede for et par uger siden under en brydekamp arrangeret af Aalborg DH i samarbejde med brydeklubben AK Jyden. Her skulle spillerne lære at vriste sig fri fra modstandere. Det skriver DR Nordjylland. Kristina Bille har udsigt til to til fire ugers rekreation. En situation, hun er dybt ulykkelig over. - Men man skal lytte til sin krop og lige nu kan jeg ikke en gang få en sko på. Så det er helt urealistisk, at jeg kan spille håndbold om en uge, forklarer Kristina Bille til DR Nordjylland. Landstræner Jan Pytlick valgte i dag at udtage Maria Fisker fra Randers HK i stedet for Kristina Bille til landsholdets play off-kampe, hvor det handler om at kvalificere holdet til VM.
Håndboldspilleren Kristina Bille fra Aalborg DH må melde afbud til kvindelandsholdets to play off-kampe mod Polen i juni, da hun har brækket sin lilletå under en brydekamp.